Αγάθωνας Ιακωβίδης

Ο Αγάθωνας Ιακωβίδης (Ευαγγελισμός Θεσσαλονίκης, 2 Ιανουαρίου 1955 – Θεσσαλονίκη, 5 Αυγούστου 2020) ήταν Έλληνας ρεμπέτης τραγουδιστής και συνθέτης. Το 2013 εκπροσώπησε την Ελλάδα στο Διαγωνισμό Τραγουδιού της Eurovision 2013 μαζί με το συγκρότημα Koza Mostra με το τραγούδι "Alcohol Is Free", το οποίο ήρθε 6ο στον τελικό με 152 ψήφους.

 Γεννήθηκε στον Ευαγγελισμό Λαγκαδά Θεσσαλονίκης το 1955. Οι γονείς του ήταν πρόσφυγες από τη Μικρασία, γι' αυτό τα πρώτα τραγούδια που άκουγε ήταν μικρασιατικές μελωδίες. Άρχισε να ασχολείται με τη μουσική το 1971 και σταδιακά έμαθε μόνος του να παίζει σχεδόν όλα τα έγχορδα όργανα των ρεμπέτικων τραγουδιών, δηλαδή: κιθάρα, μπαγλαμά, ούτι, μπουζούκι, τζουρά, μάντολα, μαντολίνο. Το 1973 έκανε την πρώτη επαγγελματική του εμφάνιση σε μπουάτ της Θεσσαλονίκης. Αμέσως συνειδητοποίησε πως η μουσική που τον εκφράζει και του ταιριάζει είναι η ρεμπέτικη και αφιερώνεται σε αυτήν αποκλειστικά. Κατείχε πολλούς σπάνιους δίσκους γραμμοφώνου με ρεμπέτικα τραγούδια, και αξιοποιούσε τη συλλογή του σε ραδιοφωνικές μουσικές εκπομπές. Το 1977 δημιουργεί το «Ρεμπέτικο Συγκρότημα Θεσσαλονίκης», με το οποίο παίζει σε μαγαζιά, κάνει συναυλίες και ηχογραφεί δύο δίσκους. Το 1981 αποφασίζει να μεταβεί στην Αθήνα. Συνεργάζεται με γνωστούς τεχνίτες της λαϊκής μουσικής. Κώστας Παπαδόπουλος, Γιώργος Κόρος, Βασίλης Σούκας, Λάζαρος Κουταλίδης, Νίκος Φιλιππίδης και Νίκος Χατζόπουλος είναι κάποιοι από αυτούς. Γίνεται πιο γνωστός και κάνει συναυλίες σε όλη την Ελλάδα αλλά και στο εξωτερικό, σε Ευρώπη και Η.Π.Α. Από το 1987 ζούσε και εργαζόταν στη Θεσσαλονίκη. Η δισκογραφία του αφορούσε αποκλειστικά στο ρεμπέτικο. Είχε ερμηνεύσει πολλά δημοφιλή ρεμπέτικα αλλά και παλιά, άγνωστα τραγούδια που έχει ανασύρει από το πλούσιο αρχειακό υλικό που κατέχει. Το 2013 είχε αποδεχθεί την πρόσκληση του συγκροτήματος Κόζα Μόστρα να συμμετάσχει μαζί τους στο Φεστιβάλ της Γιουροβίζιον στο Μάλμε της Σουηδίας, με το τραγούδι "Alcohol Is Free", με το οποίο προκρίθηκαν στον τελικό της διοργάνωσης όπου κατέλαβαν την 6η θέση. Απεβίωσε στις 5 Αυγούστου 2020 από καρδιακή προσβολή, κατά τη διάρκεια ύπνου. Ρεμπέτικο Συγκρότημα Θεσσαλονίκης (1982), Pan-Vox Ρεμπέτικο Συγκρότημα Θεσσαλονίκης Νο 2 (1983), Pan Vox Κάθε βραδάκι μια φωτιά (1985), Pan Vox Με στόχο την καρδούλα σου: νέα ρεμπέτικα με τον Αγάθωνα και την Κατερίνα Ξηρού / Βασίλης Νούσιας (1989), D.P.I. ATHENEUM ΕΠΕ Τα μπελεντέρια: σπάνια ρεμπέτικα σε νέα ηχογράφηση (1994), EROS Του τεκέ και της ταβέρνας (1996), EROS Αγάθωνας: την είδα απόψε λαϊκά / συμμετέχει η Γλυκερία (1998), EROS Ρεμπέτικα ντουέτα: Γκολές-Αγάθωνας, 18 σπάνια ρεμπέτικα (1999), EROS Κώστας Σκαρβέλης: από την Πόλη στον Πειραιά (2000), EROS Τα ρεμπέτικα της εργατιάς: Αγάθωνας-Γκολές (2001), EROS Δημώδη Άσματα (2002), EROS Πέντε Μάγκες Στον Περαία (2011), EROS Απτάλικα Και Άλλα (2013), MBI Alcohol Is Free, Single με τους Koza Mostra (2013), Platinum Records. Ήταν παντρεμένος με την Εριφύλη Χοντολίδου, με την οποία είχε ένα γιο, τον Νίκο, ο οποίος ασχολείται επίσης με το ρεμπέτικο και συμμετέχει σε τηλεοπτικές εκπομπές. Αγάθων Ιακωβίδης Στον τελικό ο Αγάθωνας και οι Κόζα Μόστρα Η Δανία νικήτρια της Eurovision, στην 6η θέση το «Alcohol is Free», in.gr, 19-5-2013. Πολυμέσα σχετικά με το θέμα Agathonas Iakovidis στο Wikimedia Commons